C 24/8
FI
Euroopan unionin virallinen lehti
17.1.2022
Unionin tuomioistuimen tuomio (yhdeksäs jaosto) 18.11.2021 (ennakkoratkaisupyyntö, jonka on esittänyt Tribunal de première instance francophone de Bruxelles – Belgia) – Belgian valtio v. LO ym.
(Asia C-413/20) (1) (Ennakkoratkaisupyyntö – Lentoliikenne – Asetus (EU) N:o 1178/2011 – Siviili-ilmailun lentomiehistöä koskevat tekniset vaatimukset ja hallinnolliset menettelyt – Liitteen I lisäyksessä 3 olevan A jakson 9 ja 10 kohta – Koulutus ansiolentäjän lupakirjan myöntämistä varten – Lentokoulutus – Mittariaika maassa – Laskeminen – Simulaattorikoulutus – Lentokoe – Oikeusvarmuuden periaate – Ennakkoratkaisuasiassa annetun tuomion ajallisten vaikutusten rajoittaminen) (2022/C 24/10) Oikeudenkäyntikieli: ranska Ennakkoratkaisua pyytänyt tuomioistuin Tribunal de première instance francophone de Bruxelles
Pääasian asianosaiset Kantaja: Belgian valtio
Vastaajat: LO, OG, SH, MB, JD, OP ja Bluetail Flight School SA (BFS)
Tuomiolauselma 1) Siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla 3.11.2011 annetun komission asetuksen (EU) N:o 1178/2011, sellaisena kuin se on muutettuna 31.7.2018 annetulla komission asetuksella (EU) 2018/1119, liitteen I lisäyksessä 3 olevan A jakson 9 kohdan e alakohtaa on tulkittava siten, että tässä säännöksessä tarkoitettujen 115 tunnin mittariajan laskennassa ei ole mahdollista laskea mukaan yli 55:tä tuntia mittariaikaa maassa.
2) Asetuksen N:o 1178/2011, sellaisena kuin se on muutettuna asetuksella 2018/1119, liitteen I lisäyksessä 3 olevan A jakson 10 kohtaa on tulkittava siten, että kun hakija on suorittanut lentokokeen ennen kuin hän on suorittanut vaaditut koulutustunnit kokonaisuudessaan, hänelle voidaan myöntää CPL(A)-lupakirja vasta sen jälkeen, kun hän on täydentänyt koulutustaan ja suorittanut sitä vastaavan lentokokeen uudelleen.
(1)
EUVL C 378, 9.11.2020.